**Záróvizsga témakörök**

**Logisztikai menedzsment MSc szak**

**2017/2018. tanév 1. félév**

* Ismertesse a beszállító értékelés jelentőségét és végrehajtását (fogalma, célja, fontossága, környezete, szintjei, szempontjai, módszerei, sikertényezői és az elkerülendő hibák)!
* Hogyan kell a specifikációt elkészíteni a beszerzéskor (tartalma, formája, kialakítása, kezelése)?
* Ismertesse a beszerzési folyamatot (hagyományos beszerzési folyamat, proaktív beszerzési folyamat, ajánlat és beszállítómenedzsment).
* Ismertesse a lean menedzsment alapelveit és azok összefüggéseit!
* Milyen célt szolgál és hogyan hajtandó végre az értékáram elemzés (Value Stream Mapping)?
* A közúti fuvarozás és szállítmányozás főbb jellemzői, a nemzetközi közúti árufuvarozás szabályozása, a közúti szállítmányozó fuvardíj-politikája, befolyásoló tényezői.
* Ismertesse az INCOTERMS szokványok jelentőségét, az INCOTERMS 2010 klauzulákat és azok használatát a szállítmányozásban!
* Az új megközelítésű irányelvek szerepe a minőségszabályozásban (szabvány harmonizáció, CE jelölés).
* A folyamatos javítás elvének megjelenési formái a minőségközpontú vállalatirányításban.
* A magasraktárak sajátosságai, technikai alrendszerei, tervezése.
* Ismertesse a komissiózás fogalmát, folyamatát, célját, valamint a különböző komissiózási rendszereket és stratégiákat!
* Ismertesse a raktárműködésből származó költségelőnyöket, valamint a raktárak alapfolyamatainak összetevőit és azokat megvalósító alrendszereket!
* Ismertesse a gyártási típusokat az üzem berendezési megoldásokat, a termelésütemezés fogalmát, célját, a termelésütemezési szabályokat!
* Ismertesse a kapacitás fogalmát, a kapacitástervezés legalapvetőbb kérdéseit, a kapacitásfejlesztéssel kapcsolatos rövid és hosszú távú döntéseket, folyamatanalízis módszerét!
* Ismertesse a stratégiai menedzsment területeit. Vázolja fel a stratégiai tervezés főbb lépéseit. 1. Jövőkép, küldetés, külső gazdasági környezet és a vállalkozás belső tényezőinek elemzése, 2. Hosszú távú célkitűzések, 3. Stratégiai döntés-előkészítési módszerek, 4. Stratégiai döntések!
* Ismertesse a hatékonyság számításának vállalati mutatóit, összefüggéseit. Térjen ki az átlagos, a pótlólagos és a marginális hatékonyságra, értelmezze az eredmény- és ráfordítás kategóriákból képzett termelékenységi, igényességi, ellátottsági és eredmény-arányossági mutatószámokat!
* Ismertesse a logikai keretmátrixot (felépítés, vertikális és horizontális logika, kitöltési sorrend stb.) és töltse fel tartalommal egy elképzelt innovatív fejlesztési témájú fiktív projekt alapján!
* Ismertesse egy innovatív fejlesztési célokat szolgáló tetszőleges pályázati kiírás tartalmi és formai követelményeit!
* A termék nyomkövetés eszközei és megvalósítása az élelmiszeripari láncokban.
* A lánc menedzsment eszközei, a klasszikus ellátási lánc menedzsment technikák és alkalmazásuk.
* Ellátási lánc típusok, az ellátási lánc és a szereplők közötti kapcsolatok, továbbá az ostorcsapás effektus.
* Információs rendszerek az ellátási láncban, integrált vállalatirányítási rendszerek funkcionális alrendszerei, folyamatai.
* Termékazonosítási technológiák és ezek információs rendszerekhez kapcsolódásai.
* A logisztikai teljesítménymérők csoportosítása és kapcsolódásuk a logisztikai folyamatokhoz.
* Összetett mutatószám rendszerek a logisztikai teljesítmény mérésében.
* A készletezési folyamat jellemzői, alapmechanizmusai.
* A készletezési döntésekkel kapcsolatos költségek. Az EOQ modell. Az EOQ modell érzékenységvizsgálata.
* Tervezés a vállalkozásoknál, tervezés fajtái, módszerei, információi, a tervmunka megszervezése, a tervezés formái, stratégiai tervezés, akciótervezés.

Debrecen, 2017. október 12.

Dr. Pakurár Miklós  
egyetemi docens  
szakfelelős